**«АТФБанк»** (орыс. *Алматинский торгово-финансовый банк*) — Қазақстанда қызмет көрсететін ірі банк. Штаб-пәтері — Алматы.

Филиалдары
----------

Қазақстанда «АТФБанк» АО-ның 17 филиалы жұмыс істейді, олар: Алматы, Астана, Ақсай, Ақтау, Ақтөбе, Атырау, Алматы облыстық филиалы, Карағанды, Семей, Тараз, Теміртау, Өскемен, Қостанай, Қызылорда, Павлодар, Петропавл, Орал, Шымкент, Көкшетау.

АТФ Банк тарихы
---------------

« АТФ Банк » акционерлік қоғамы ҚР Ұлттық Банкі "Алматы сауда - қаржы банкін" тіркеуге алған кезде, яғни 1995 жылы маусымда негізі салынған. Сол жылы АТФ Банк Қазақстанның банкілік заңнамасында қарастырылған теңге және шетел валютасында операциялар өткізуге №59 ҚР ҰБ Бас лицензиясына ие болды. 2001 жылы "Алматы сауда - қаржы банкі" Ашық акционерлік қоғамы тіркелген, ал 2002 жыл маусымда – "АТФ Банк" Ашық акционерлік қоғамы". 2003 жылы қазанда аталмыш банк АҚ « АТФ Банк » банкі болып қайта тіркеуден өтті.

Негізгі тарихи кезеңдер:
------------------------

**Қараша 2007**

Австрияның Кредитанштальт банкі, Орталық және Шығыс Еуропадағы сауда банкілік операцияларға арналған ЮниКредит Групп бөлімшесі ( UniCredit Group ) «АТФ Банк» АҚ шығарған акционерлік капиталдың жалпы санының 91,8%-ын иемдену үдерісін аяқтады». Келісімнің жобаланған бағасы 2,117 млн. АҚШ долларын құрады.

**Маусым 2007**

2007 жылы 21 маусымда Bank Austria-Creditanstalt AG (Орталық және Шығыс Еуропадағы сауда банкілік операцияларға арналған ЮниКредит Групп бөлімшесі) мен «АТФБанк» АҚ жеке акционерлері АТФ Банк акцияларының мажоритарлық пакетіне ие болу туралы келісімге қол қойды.

**Қараша 2006**

Жетекші дүниежүзілік қаржылық басылым «EUROMONEY» АТФ Банкке "Еуропаның дамушы елдері бойынша бірлескен басқару саласындағы ең үздік банк" атағын берді.

**Мамыр 2006**

«АТФ Банк» АҚ 2016 жылға дейін қайтару мерзімімен 350 миллион АҚШ доллары сомасына еврооблигациялар шығару бойынша келісімді табысты аяқтады.

**Сәуір 2006**

«АТФ Банк» АҚ және Қазақстан Республикасының қаржы нарығы мен қаржылық ұйымдарды қадағалау және реттеу агенттігі АТФ Банк қызметінің мөлдірлік деңгейін жоғарылату мәселелері бойынша ынтымақтастық және әрекеттестік туралы меморандумға қол қойды

**Наурыз 2006**

Қазақстан тұтынушыларының Ұлттық Одағы 2005 жылғы жұмыс нәтижелері бойынша АТФ Банкті «Мінсіз» Халықтық Сапа Белгісі және «Қазақстанның шағын және орта кәсіпкерлігінің дамуына ат салысқаны үшін» Сертификатымен марапаттады.

**Қараша 2005**

Жетекші дүниежүзілік қаржылық басылым «EUROMONEY» АТФ Банкті бірлескен басқару саласындағы Қазақстан Республикасының көшбасшы қаржы институты және Қазақстанның шағын және орта кәсіпкерлігіне арналған ең үздік банк деп таныды.

**Қараша 2005**

Ресей Федерациясы Орталық банкімен және Қазақстан Республикасының қаржы нарығы мен қаржылық ұйымдарды қадағалау және реттеу агенттігімен берілген Рұқсаттарға сәйкес «АТФ Банк» АҚ мен «Сибирь» ЖАҚ акционерлері (Ресей Федерациясы) арасында АТФ Банктің «Сибирь» банкінің 100% акциясына ие болуы туралы келісімге қол қойылды. Осы келісім шеңберінде АТФ Банк және «Сибирь» банкі жетекшілерінің Омбы облысының губернаторы Полежаев Л.К. мырзамен кездесуі болып өтті .

**Қазан 2005**

Мәскеуде «АТФ Банк» АҚ Ресми Өкілдігі ашылды. Қазақстан Республикасының қаржы нарығы мен қаржылық ұйымдарды қадағалау және реттеу агенттігімен және Ресей Федерациясы Орталық банкімен берілген Рұқсаттарға сәйкес.

**Қыркүйек 2005**

Қырғыз Республикасының Заңнамасына сәйкес АТФ Банктің «Энергобанк» ААҚ (Қырғыз Республикасы) акцияларының, жалпы алғанда, 72,92%-ына ие болуы туралы келісімдерге қол қойылды.

**Маусым 2005**

АТФ Банк негізі қаланғанына бірінші он жыл толуын атап өтті. Мерейтойлық кештер банктің аймақтық өкілдіктерінде өтті. Астана және Алматыда ресей эстрадасының мэтрі Игорь Николаев, аты аңызға айналған «Машина времени» тобы және жастар сүйіп тыңдайтын Глюкозаның қатысуымен концерттер ұйымдастырылды.

**Маусым 2005**

АТФ Банк банктің бас офисында және 18 филиалында модульдік бағдарламалық қамтамасыз етудің флагманы TEMENOS T24 қызметтерін пайдаланатындығы туралы «АТФ Банк» АҚ және TEMENOS Group өзара келісімгі қол қойды.

**Сәуір 2005**

АТФ Банк» АҚ мен «Тұрар Рысқұлов атындағы Қазақ экономикалық университеті» АҚ арасында өзара ынтымақтастық туралы меморандумға қол қойылды. Меморандумның басты мақсаты еліміздің қаржы және білім институттары арасындағы байланыстарды кеңейту болып табылады.

**Қараша 2004**

«АТФ Банк» АҚ басшылығы бизнес жүргізудің жаңа әдісін таныстырды және еліміздің жетекші қаржы институтының жаңа фирмалық стилін ұсынды :«АТФ Банк – сенімді өсуге арналған банк!»

**Шілде 2004**

«Несие бюролары және несиелік тарихты қалыптастыру туралы» заңға сәйкес Қазақстанда тұңғыш несие бюросы құрылды. «АТФ Банк» АҚ «Бірінші несие бюросы» ЖШС құрылтайшыларының бірі болды.

**Мамыр 2004**

Қазақстандық қор биржасы «АТФ Банк» АҚ бірінші эмиссия халықаралық облигацияларын «А» категориялы KASE құнды қағаздардың ресми тізіміне енгізді.

**Сәуір 2004**

АТФ Банк ««Отан» ашық жинақ зейнетақылық қоры» негізгі акционерлерінің біріне айналды.

**Наурыз 2004**

АТФ Банк банкілік заңнамада қарастырылған ұлттық және шетел валютасында операциялар жүргізуге Қазақстан Республикасы Ұлттық Банкінің 2004 жылдың 01наурызындағы №239 жаңа Лицензиясына ие болды.

**Қаңтар 2004**

АТФ Банк жаңа қызмет көрсету – «Серіктес» бағдарламасын енгізу туралы жария қылды. «Серіктес» бағдарламасы клиенттерге қызмет көрсету сапасын жоғарылатуға бағытталған.

**Желтоқсан 2003**

АТФ Банк 2003 ж. 11 желтоқсанынан бастап Visa Gold, Visa Business, Visa Classic, Visa Electron карталары тұтынушыларына арналған жаңа қызмет түрін енгізді. Жаңа қызмет көмегімен карта иелері шетелде болу кезінде банкомат арқылы карточкалық шоттағы ақша қалдығы туралы мәліметке қол жеткізеді.

**Желтоқсан 2003**

«АТФ Банк» АҚ қайта тіркелуіне байланысты банкілік заңнамада қарастырылған теңге және шетел валютасында операциялар өткізуге Қазақстан Республикасы Ұлттық Банкінің 08.12.2003 №239 Лицензиясы берілді.

**Қараша 2003**

Банк тарапынан жалпы мөлшері $62 млн кезекті синдикаттық қарыз тартылды. Синдикатқа 25 шетел банкі қатысты. Ұйымдастырушы голландиялық ABN AMRO Bank. Қарыз тағы осы мерзімге ұзарту мүмкіншілігімен бір жылға берілді.

**Қазан 2003**

Банк Қазақстандық франчайзинга қауымдастығымен ынтымақтаса отырып, Қазақстанда алғаш рет жергілікті кәсіпкерлердің белгілі дүниежүзілік компаниялардың брэндтерін пайдалануын қаржыландыру бағдарламаласын орындауға кірісті.

**Қазан 2003**

«АТФ Банк» АҚ мемлекеттік қайта тіркеуден өтті.

**Наурыз 2003**

«АТФ Банк» АҚ «АТФ Банк» ашық акционерлік қоғамының еншілес банкі «Апогей Банкін» өзіне қосып алды.

**Қыркүйек 2002**

АТФ Банк Атырау, Ақтөбе, Маңғыстау және Батыс Қазақстан облыстарының басшыларымен ынтымақтастық туралы меморандумға қол қойды.

**Маусым 2002**

Банк атауы «Алматы сауда-қаржы банкі» ашық акционерлік қоғамынан «АТФ Банк» ашық акционерлік қоғамына өзгертілді.

**Наурыз 2002**

«Апогей» Банкі акциясының 88,15%-на қол жеткізілді.

**Наурыз 2002**

Банктің меншік капиталы 5,9 млрд теңгеге дейін артты.

**Ақпан 2002**

VISA Virtuon виртуалды карточкалары шығарыла бастады.

**Қаңтар 2002**

Алматы сауда - қаржы банкі «Қазақстан Халық Сақтау банкі» акционерлерінің біріне айналды.

**Желтоқсан 2001**

«Казпромбанк» АҚ Алматы сауда - қаржы банкіне қосылуы мемлекеттік тіркеуден өткізілді.

**Қазан 2001**

Негізгі сома өтелді және 2000 жылы қазан айында шығарылған атаулы купондық облигациялар бойынша 5 000 000 USD сыйақылар төленді.

**Қыркүйек 2001**

Raiffeisen Zentralbank және Deutsche Bank ұйымдастырушы болған 20 000 000 USD сомасында синдикатталған қарыз тартылды.

**Маусым 2001**

400 млн теңге сомасында банктің алтыншы эмиссиялы артықшылықтарға ие акцияларының табысты орналастырылуы.

**Сәуір 2001**

Қоғам түрінің өзгеруі: Банк «Алматы сауда - қаржы банкі» ашық акционерлік қоғамына айналды.

**Қазан 2000**

Бірінші рет шығарылған 5 000 000 USD сомасындағы атаулы купондық облигациялардың табысты орналастырылуы.

**Желтоқсан 1999**

VISA-International халықаралық төлеу жүйесінің төлем карталары және өз логотипі басылған Altyn жергілікті карталары шығарыла бастады.

**Қыркүйек 1999**

Банкте есепшот ашпай-ақ жеке тұлғалардың тапсырмасымен әлемнің 170 елінде Western Union компаниясымен серіктес бола отырып, жедел ақша аудармаларын жүзеге асыру басталды.

**Наурыз 1999**

Өз логотипі басылған VISA-Classic, VISA-Gold и VISA-Business халықаралық төлем карталарын шығару басталды.

**Желтоқсан 1998**

Алматы сауда - қаржы банкі Германия мен Қазақстан арасындағы Үкіметаралық қаржылық ынтымақтастық шеңберінде Германия несие желісінің Қаржы операторы ретінде бекітілді.

**Қараша 1998**

Қазақстанда алғаш рет өз логотипі басылған 10 және 20 г. салмақтағы алтын кесектерді өткізу басталды.

**Мамыр 1997**

ҚР Ұлттық банкі Алматы сауда - қаржы банкін халықаралық стандарттар бойынша жұмыс істейтін банктердің бірінші тобына енгізді.

**Қараша 1996**

Алматы сауда - қаржы банкі Visa EuroCard/MasterCard, Diners Club, JCB, American Express төлем карталарымен жұмыс жасай бастады.

**Қараша 1995**

«Алматы сауда - қаржы банкі» ЖАҚ Қазақстанның банкілік заңнамасында қарастырылған теңге және шетел валютасында операциялар өткізуге №59 ҚР ҰБ Бас лицензиясына ие болды. Маусым 1995
Ұлттық банк «Алматы сауда - қаражаттық банкі» ЖАҚ тіркеуге алды.

**Директорлар кеңесі**

Директорлар кеңесі АТФ Банк қызметіне жалпы жетекшілікті жүзеге асырады және 6 адамнан тұрады.

*Директорлар кеңесінің төрағасы:* Эрик Хэмпел

*Директорлар кеңесі төрағасының орынбасары:* Карло Вивальди

*Директорлар кеңесінің мүшелері:* Стефан Винкельмайер, Ромео Коллина

*Тәуелсіз директорлар:* Роберто Тимо, Альберто Роззети

**Басшылық**

Басшылық «АТФ Банк» АҚ Басқармасы оперативті басқаруды жүзеге асырады және АТФ Банктің стратегиялық жоспарларын орындайды, 6 адамнан тұрады: Александр Пикер, Фон Гляйх Кристоф Александер Ханс-Юрген, Сеитова Мухаббат Болатовна, Армин Хубер, Якупбаев Рустам Куатович, Иван Радойчич.

Серіктестер
-----------

**«Қазақстандық ипотекалық несиелерге кепілдік беру қоры»**

Қор 2003 жылы 10 қарашада Алматы қаласы Әділет басқармасымен тіркеуге алынған, куәлік № 59028-1910-АҚ .

Қор құрылтайшысы ҚР Ұлттық Банкі төлеген жарғылық капитал 500 000 000 теңгені құрайды.

Қазақстан Республикасының президенті 2004 жылы 11 маусымдағы №1388 қаулысымен бекітілген 2005-2007 жылдарға арналған Қазақстан Республикасында Тұрғын үй құрылысын дамыту мемлекеттік бағдарламасын орындау мақсатында Қорды капиталдандырудың І кезеңі шеңберінде Қазақстан Республикасының Қаржы министірлігі 1 500 000 000 теңге сомасында Қордың 150 000 қарапайым акциясына ие болды.

Жарғыға сәйкес Қор ипотекалық несиелеумен байланысты несие берушілер шығындарының бір бөлігіне кепілдік беру бойынша қызметті жүзеге асыратын, ұйымдық-құқықтық түрде акционерлік қоғам ретінде құрылған коммерциялық емес ұйым болып табылады. Ипотекалық несиелерді кепілдендіргені үшін Қорға берілетін сыйақылар және кірістер толығымен Қордың резервтегі капиталына аударылады.

Қор негізгі міндеттері ипотекалық тұрғын-үй қарызын алғысы келетін азаматтардың әртүрлі категорияларына қолайлы шарттар қамтамасыз ету, несие мерзімдерін ұзарту, пайыздық мөлшерлемесі мен алғашқы жарна мөлшерін төмендету арқылы ипотекалық несиеге қол жетімділікті жоғарылату.

Қор қызметінің басты бағыты қарыз алушы ипотекалық тұрғын-үй қарызы келісім-шарты бойынша өз міндеттемелерін орындамаған жағдайда ипотекалық несиелерді кепілдендіру (сақтандыру) есебінен несие берушілердің қаржылық тәуекелдерін төмендету мақсатында елімізде ипотекалық несие беру жүйесін қалыптастыру, дамыту және жетілдіру.

Сақтандыру қызметтері нарығының Қазақстанда қалыптасып келе жатқан қатаң бәсекелі ортасы жағдайында Қор тұрақты және сенімді қаржы институты сияқты айқын мақсатта және нәтижелі дамуда.

Ипотекалық несиелерді кепілдендіру жүйесіне екінші деңгейлі және Қазақстан Республикасының компанияларының 20 банкі қатысушы болып табылады.
Біздің серіктестеріміз жылжымайтын мүлікті несиелеуде өз қаржы тәуекелдерін қысқартуға арналған қор кепілдіктерін табысты қолданып жатыр.

**«Қазақстандық ипотекалық компания» АҚ**

«Қазақстандық ипотекалық компания» АҚ (2000 жылы желтоқсанда құрылған) ипотекалық несиелердің туынды нарық операторы және тұрғындарға ұзақ мерзімді ипотекалық несиелер беретін кредиторларды қайта қаржыландыруды жүзеге асырады. Компания ақша нарығына ұзақ мерзімді қаржы тартуды жүзеге асырады және бұл ақшаны банктерден тұрғындарға тұрғын үй сатып алуға, жөндеу немесе құрылыс салуға берілген ипотекалық несиелер бойынша талап ету құқықтарын сатып алуға бағыттайды.

2001 жылы 3 шілдеде «АТФ Банк» АҚ және «Қазақстандық ипотекалық компания» АҚ арасында жеке тұлғаларды тұрғын үй сатып алуға, жөндеу немесе құрылыс салуға несиелеу саласындағы өзара ынтымақтастық туралы Негізгі келісімге қол қойылды. Келісімге сәйкес АТФ Банк тұрғындарға ұлттық валюта 20 жылға дейінгі мерзімде ипотекалық тұрғын үй несиелерін береді және кейіннен Қазақстандық ипотекалық компанияға шегінім жасайды.

 **«Бірінші несие бюросы» ЖШС**

БНБ – мынау ұйым, қарыз алушылардың барлық несие транзакциялары туралы мәліметтер, сонымен қатар оның несиеге қабілеттілігін сипаттайтын басқа да ақпараттар шоғырланатын және сақталатын ұйым.

*Несие бюросының жұмыс қағидаттары:*

Несие бюросының басты жұмыс қағидаты жүйе қатысушылары арасында ақпаратпен тең дәрежеде алмасу болып табылады. Басқаша айтқанда, кез-келген жүйе қатысушысы өзі қанша ақпарат тапсырса, басқа қатысушылардан сонша ақпарат алуына мүмкіндігі бар.

*Несиелік есеп беру деген не:*

Несиелік есеп беру – бұл есеп беру субъектісі тиісті несие беруші алдында өз міндеттемелерін қалай өтегендігін сипаттайтын өткен және ағымдағы несиелік транзакциялар туралы ақпарат, яғни субъектінің төлеу қабілеті, сенімділік және төлеу тәртібі туралы ақпарат.

*Несиелік есеп беруде қандай ақпарат қамтылады?*

Ең алдымен, сізге несиелік есеп беруде қандай болмасын жеке ақпарат ҚАМТЫЛМАЙТЫНДЫҒЫН білу қажет. Мұнда сіздің ағымдағы және өткен қаржылық міндеттемелеріңізге қатысы жоқ қандай да болмасын ақпарат орын алмайды.

Сіздің несие бюросындағы несие тарихыңыздың болуы Сізге не береді?

Сіздердің өткен көрсеткіштеріңіз алдындағы міндеттемелердің өшіру көңіл болуында және сіздердің төлеу тәртібіңізді бағалау өшіру динамикасын несие берушіге ағымдағылардың мүмкіндік туғызып жатыр. Мыналар жанында дұрыс кезеңдермен келіп жатыр :

•қарыз алу құнының төмендеуі;

•несие бойынша шешім қабылдау уақытының қысқаруы;

•несиелерге деген қол жетімділіктің жоғарылауы;

•шағын және орта бизнес кәсіпорындарының дамуына жағдай жасау.

*Ақпарат (жағымды және/немесе жағымсыз) мәліметтер базасында қанша уақыт сақталады?*

Несие бюросына тапсырылған кез-келген ақпарат 10 жылға дейін сақталады. Несие бюросы сақталынған ақпараттың жағымды немесе жағымсыз екендігін анықтамайды. Несиелік есептеулерді алушылар өз мақсаттары мен міндетеріне негізделе отырып, алынған ақпараттарды өздері бағалайды.

**«Allianz» Компаниясы**

Allianz – әлем бойынша жетекші сақтандыру компанияларының және қаржылық қызметпен жабдықтаушылардың бірі. Компания 1890 жылы Мюнхенде (Германия) құрылған болатын. Allianz бренді біртұтастық, қаржылық қуат және клиенттерге жоғары сапалы қызмет көрсету белгісі.

Allianz барлық ірі және көптеген дамушы нарықтарда жұмыс жасауда. «Кез-келген бизнес жергілікті» қағидатына сүйене отырып, Allianz қызметті кеңейту және дамыту жауапкершілігін жергілікті компанияларға жүктейді. Бұл тек қана табысты бизнес-стратегия емес, сонымен қатар клиенттермен жұмыс тұрғысынан барынша нәтижелі әдіс.

Еншілес компаниялардың әлімдік желісін табысты кеңейту Allianz-қа әлем бойынша 117 300 қызметкері бар көп ұлтты кәсіпорынға айналуға мүмкіндік берді. Бүгінде сақтандыру сыйақыларының жартысына жуығы Allianz-қа әлемнің 77 елінде ашылған өкілдіктер және еншілес кәсіпорындар қызметі есебінен. Allianz әрқашан уәдесін орындай отырып, 100 жылдан аса табысты қызметін жүзеге асырып келеді. Компания клиенттері Allianz ең тартымды және пайдалы қаржы өнімдерін ұсынатынын біледі. Allianz – тек қана бәсекеге қабілетті емес, сонымен қатар топтың қаржылық қуатымен бекітілген, үнемі кеңейтіліп отыратын өнімдер. Компания бірқатар ең ірі халықаралық тәуелсіз агенттіктермен бағаланған – Standard & Poor’s, Moody’s, A.M. Best.

Нақ сондықтан әлемнің 70-тен астам елінде 60 миллионнан астам клиенттер Allianz-қа сенім білдіреді.

**Банктер және қаржы институттарының сақтандыру өнімдері:**

- жеке тұлғаларды сақтандыруға арналған комплексті бағдарламалар

- заңды тұлғаларды сақтандыру бағдарламалары

- активтер және банктің мүлік мүдделерін сақтандыру қорғанысы

- банктің қаржы тәуекелдерін сақтандыру

- лизингтік компанияларды сақтандыру қорғанысы

**Жеке сақтандыру:**

- автомобильдік көлікті сақтандыру

- мүлікті шығыннан сақтандыру

- ерікті титулды сақтандыру

- жазатайым оқиғадан сақтандыру

- шетелге шығушы азаматтарды ерікті дәрігерлік сақтандыру (туристерді сақтандыру)

**Заңды тұлғаларды сақтандыру:**

- автомобильдік көлікті сақтандыру

- ерікті дәрігерлік сақтандыру

- кәсіпорын мүлкін сақтандыру

- жазатайым оқиғадан сақтандыру

- жүктерді сақтандыру

- құрылыс-монтаж тәуекелдерін сақтандыру

- құрылысқа үлескерлік қатысу келісім-шарты бойынша салушының азаматтық-құқықтық жауапкершілігін ерікті түрде сақтандыру

- келісім-шарт бойынша азаматтық жауапкершілікті сақтандыру

- еңбек міндеттерін орындау барысында қызметкер өмірі және денсаулығына зиян келтірілгені үшін жұмыс берушінің азаматтық-құқықтық жауапкершілігін мүндетті түрде сақтандыру

- Қайта сақтандыру

**Кәсіпкерлікті дамыту қоры**

«Даму» кәсіпкерлікті дамыту Қоры 1997 жылы құрылған. 2006 жылдың мамырынан бастап Қор акционері «ФУР Казына» АҚ болып табылады. Қордың негізгі міндеті – шағын және орта кәсіпкерліктің, сонымен қатар Қазақстанның микроқаржылық ұйымдарының сапалы дамуына жәрдемдесу.

**«Қазақстандық депозиттерді кепілдендіру қоры» АҚ**

*«Қазақстандық депозиттерді кепілдендіру қоры» АҚ*
АТФ Банк депозиттері қамсыздандырылған!

**Міндеттер мен қызметтер**

Қордың негізгі міндеттері - қаржы жүйесінің тұрақтылығын қамтамасыз етуге ат салысу және салымшылардың құқықтары мен заңды мүдделерін қорғау. Осы міндеттерге сәйкес Қор келесі қызметтерді орындайды:

• мәжбүрлі ликвидацияланатын банк салымшыларына кепілдік төлем төлеу;

• депозиттерді міндетті түрде кепілдендіру жүйесіне банктер тізімін жүргізу;

• өзіне меншікті активтерді инвестициялайды;

• кепілдемелік төлем төлеуге арналған арнайы ақша резервін қалыптастырады;

• конкурстық негізде банк-агент таңдайды;

• қатысушы-банктен барлық банкілік операциялар өткізуге лицензиясын алып қою немесе консервациялау кезінде тағайындалатын уақытша әкімшілік құрамына, сонымен қатар ликвидациялық комиссия және мәжбүрлі ликвидацияланатын қатысушы-банктің несие берушілер комитетіне.

«АТФ Банк» АҚ Қазақстан Республикасы жеке тұлғаларының депозиттерін міндетті ұжымдық кепілдендіру (қамсыздандыру) жүйесінің қатысушысы болып табылады. Қатысушы куәлігі №004.

Еншілес ұйымдар
---------------

**АҚ « АТФ Финанс »**

«АТФ Финанс» АҚ – «АТФ Банк» АҚ 100% еншілес ұйымы 2006 жылы қарашада құрылды.

Компания мақсаты "Алматы қаласындағы аймақтық қаржы орталығы туралы "(ААҚО) ҚР заңына сәйкес құнды қағаздар нарығында қызмет жасау. Компанияның басты міндеті сапалы қаржылық қызмет көрсетуде клиенттер қажеттіліктерін барынша толық қанағаттандыру, олардың өндіріс-қаржылық қызметін дамыту және оптимизациялауда, өзара тиімді әрі ұзақмерзімді ынтымақтастықты нығайтуда көмек көрсету.

Компания құнды қағаздар нарығындағы қызметті жүзеге асыруға Қазақстан Республикасының қаржы нарығы мен қаржылық ұйымдарды қадағалау және реттеу агенттігімен берілген №0401201652, №0403200900 лицензияға ие.

Бұл лицензияға сәйкес, «АТФ Финанс» АҚ құнды қағаздар нарығында номиналды ұстаушы ретінде есепшот жүргізу құқығын қоса алғанда делдалдық және дилерлік қызметті жүзеге асыруға, сонымен қатар инвестициялық портфельді басқаруға құқылы.

*Компания көрсететін қызметтер:*

- қаржы құралдарымен операциялар: құнды қағаздар, ақша нарығы құралдары, туынды құралдар, құрылымдық ноталар және т.б.;

- клиенттің құнды қағаздарын дербес немесе эмиссиялық консорциум құрамында шығару және орналастыру бойынша қызмет көрсету;

- «Қазақстандық қор биржасы» АҚ сауда жүйесінде құнды қағаздарға деген екіжақты баға белгілеуді қамтамасыз ету бойынша маркет-мейкер қызметтері;

- сараптамалық қызмет, құнды қағаздар, эмитенттер, сауда нәтижелері туралы және құнды қағаздар нарығы туралы жалпы хабар беру, сонымен қатар құнды қағаздар нарығындағы жағдай туралы жүйелі сараптамалық шолулармен қамтамасыз және Клиент тапсырысына сәйкес арнайы есеп берулерді дайындау;

- Құнды қағаздар нарығындағы қызмет мәселелері бойынша консалтинг.

*Қосымша қызмет көрсетулер:*

- арнайы инвестициялық портфель қалыптастыру бойынша кеңес беру (акциялар, облигациялар, жылжымайтын мүлік, қымбат металдар, өнер туындылары және т.б.);

- капиталды орналастыру және пайдалану мәселелері бойынша кеңес беру;

- сонымен қатар Клиент тапсырысына сәйкес басқа да қызмет көрсетулер.

Компанияның мамандандырылған персоналы қаржы нарығында қаражат орналастыру мүмкіншіліктері туралы жеткілікті ақпарат береді және клиенттердің тілектері мен қажеттіліктерін ескере отырып, дара инвестициялық бағдарлама жасайды.

**«АТФ инкассациялау» ЖШС**

Қолдағы ақшаны тасымалдауға қатысты өз тәуекелдерін төмендетуге арналған банкілік операцияларды жүзеге асыратын банктер мен ұйымдардың қызметтерін өркениетті түрде пайдаланғысы келетін потенциалды клиенттердің өсімін есепке ала отырып, «АТФ Банк» АҚ 2007 жылы екінші деңгейлі банктерге, әртүрлі меншік түрлері ұйымдарына, сонымен қатар жеке тұлғаларға банкноталар, тиындар және құндылықтарды инкассациялау бойынша қызмет көрсетуші «АТФ Инкассация» жауапкершілігі шектеулі серіктестігін құрды.

«АТФ Инкассация» ЖШС өз клиенттеріне келесі қызмет түрлерін ұсынады:

- ақша түсімі бар сөмкелерді инкассациялау және банкіге жеткізу;

- материалды-жауапты тұлғаға еріп жүру;

- екінші деңгейлі банктердің операциялық кассаларына;

- екінші деңгейлі банктердің облыстық филиалдарына көмек жеткізу;

- Қазақстан бойынша қолдағы ақшаны заңды тұлғалар бөлімшелеріне жеткізу;

**«« Отан » ашық жинақ зейнетақы қоры» АҚ**

Қазақстан - ТМД елдері арасында халықты әлеуметтік қамтамасыз ету реформасын бірінші болып іске асырды.

Бүгінде біз 1998 жылы «Қазақстан Республикасындағы зейнетақылық қамтамасыз ету туралы» Қазақстан Республикасының Заңын енгізуден бастау алған зейнетақылық реформа өзінің өзектілігін және сенімділігін көрсетіп, нақты нәтижелерге қол жеткізгенін байқай аламыз. Егер қалыптасу кезеңінде ол бірсыпыра қиындықтарға тап болса, қазір жинақ зейнетақылық жүйе - ең алдымен салымшы пайдасына жұмыс істейтін жөнделген механизм.

««Отан» АЖЗҚ» АҚ еліміздің зейнетақы нарығында жетінші жыл табысты жұмыс істеп келеді және бұл уақыт ішінде – өзін тұрақты және сенімді Қор ретінде көрсетті. Қор қызметінің негізгі ұстанымдары ашықтық, мөлдірлік және профессионализм болып табылады.

*««Отан» АЖЗҚ» АҚ негізгі артықшылықтары:*

- акционерлердің берік құрамы – Қор тұрақтылығы және сенімділігінің кепілі;

- қаржылық тұрақтылық нормаларының тұрақты орындалуы;

- зейнетақылық қорлардың тұрақты өспелі табыстылығы;

- қызмет басынан жоғары даму динамикасы;

- сенімділік және шапшаңдық;

- қызметтердің тегін және сапалы көрсетілуі;

- Қазақстанның барлық облыстарында қалыптасқан аймақтық желі.

**«Сибирь банкі» ЖАҚ**

**Банк тарихы**

Банк жарнашылардың жалпы жиналысы шешімімен құрылған (протокол №1 09.03.1989), және 1989 жылы 20 қыркүйекте Омбы кооперативті «Сибирь» банкі атауымен КСРО мемлекеттік банкімен тіркеуге алынды (тіркеу нөмір 170).

Қатысушылардың жалпы жиналысы шешімімен (протокол №2 09.11.1994) Банктің ұйымдық-құқықтық түрі (Омбы кооперативті «Сибирь» банкі) жауапкершілігі шектеулі серіктестік ретінде анықталған.

Банкі қатысушыларының жалпы жиналысы шешімі бойынша (протокол №1 24.04.1998) Банктің құрылтай құжаттарын «Жауапкершілігі шектеулі қоғамдар туралы» 08.02.1998 мерзіміндегі №14-ФЗ Федералдық Заңға сәйкестендіру үшін жарғының жаңа редакциясы қабылданды. Банк атауы Жауапкершілігі шектеулі қоғам Омбы коммерциялық «Сибирь» банкі ретінде анықталды.

Қатысушылардың жалпы жиналысы шешімімен (протокол №9 03.07.2001) Банк Омбы коммерциялық «Сибирь» банкі Жауапкершілігі шектеулі қоғамнан Омбы коммерциялық «Сибирь» банкі Жабық акционерлік қоғамы болып қайта құрылды.

2005 жылы 11 қарашада ОКБ «Сибирь» ЖАҚ-тың жалғыз акционері «АТФ Банк» Акционерлік қоғамы болды (Қазақстан Республикасы).

2006 жылы 22 қыркүйекте ОКБ «Сибирь» ЖАҚ Жарғысында банк атауын ауыстырумен байланысты өзгертулер енгізілді. Осы уақыттан бастап Банктің фирмалық (толық ресми) атауы – «Банк Сибирь» Жабық акционерлік қоғамы.

Банк жүзеге асыратын банкілік операциялар және келісімдердің түрлері:

- жеке және заңды тұлғалардың қаражаттарын салымдарға тарту (талап етуге дейін және белгілі бір мезгілге);

- тартылған қаражаттарды өз атынан және өз есебінен орналастыру;

- жеке және заңды тұлғаларға банкілік шоттарды ашу және жүргізу;

- жеке және заңды тұлғалардың, соның ішінде корреспондент-банктердің тапсырмасы бойынша олардың банкілік шоттарымен есеп-қисаптарды жүзеге асыру;

- ақша қаражаты, вексель, төлем және есеп айырысу құжаттарын инкассациялау және жеке және заңды тұлғаларға кассалық қызмет көрсету;
- банктік кепілдіктер беру;

- жеке тұлғалардың тапсырмасы бойынша банктік шот ашпай-ақ ақша аудармаларын жүзеге асыру (пошталық аудармаларды есепке алмағанда);

- ақшалай түрдегі міндеттемелерді атқаратын үшінші тұлғалар үшін кепілдіктер беру;

- ақшалай түрдегі міндеттемелерді атқаратын үшінші тұлғалардан талап ету құқықтарына ие болу;

- жеке және заңды тұлғалармен жасалатын келісім-шарт негізінде ақша қаражаты және басқа мүлікпен сенімді басқаруды жүзеге асыру;

- кеңес беру және ақпараттық қызметтер көрсету;

- төлем құжаты қызметін атқаратын, салымдар және банкілік шоттарға ақша қаражатының тартылуын растайтын, басқа да құнды қағаздар шығару, сатып алу, сату, есеп, сақтау және федералды заңдарға сәйкес арнайы лицензия алуды талап етпейтін басқа да операцияларды жүзеге асыру;

- жеке және заңды тұлғаларды қауырт, ақылы, қайтарылатын және қамсыздандырылған негізде несиелеу;

- федералды заңдарға сәйкес құнды қағаздар нарығында кәсіби қызметті жүзеге асыру;

*«Банк Сибирь» ЖАҚ Басшылығы:*

Несие ұйымының жеке атқарушы органы:

Баймухамбетов Кадырхан Адилханович – Басқарма Төрағасы

Саброва Людмила Владимировна – Бас бухгалтер

Алқалы атқарушы орган мүшелері (Басқару):

- Баймухамбетов Кадырхан Адилханович – Басқарма Төрағасы

- Вандышев Андрей Юрьевич – Банк Басқарма Төрағасының Орынбасары

- Гаврилов Андрей Владимирович - Басқарушы директор

- Кошкимбаев Сулеймен Сапарович - Басқарушы директор

- Метлина Елена Валерьевна – Басқарушы директор

Директорлар кеңесі:

- Фон Гляйх Кристоф Александер Ханс-Юрген

- маг. Хубер Армин

- Сеитова Мухаббат Болатовна

- Калимова Алия Толюгеновна

**«АТФ Банк-Қырғызстан»**

«АТФ Банк-Қырғызстан» ААҚ ашық акционерлік қоғаммен болып табылады және Қырғыз Республикасында 1992 жылы 7 мамырдан бастап өз қызметін жүзеге асырып келеді.

Алғашында Банк Қырғыз кәсіпкерлікке жәрдемдесу коммерциялық банкі «Кыргызмелбизнесбанк» аталды. Құрылтайшылар құрамы өзгергеннен кейін Банк «Кыргызэнергобанк» Энергетикалық Секторды Қырғыз коммерциялық Банкі аталып, басты мақсаты Қырғыз Республикасының энергетикалық секторын қайта құру және дамытуға жәрдемдесу болды.

2001 жылы маусымда Банк қайта тіркеуден өтіп, «Энергобанк» ААҚ болып жаңадан аталды.

2004 жылы «Энергобанк» ААҚ акционерлері құрамына «АТФ Банк» АҚ кірді.

2006 жыл 20 қазанда «Энергобанк» ААҚ акционерлерінің кезектен тыс жалпы жиналысында Банк атауын «АТФ Банк-Қырғызстан» ААҚ етіп өзгерту туралы шешім қабылданды.

2006 жылы 14 желтоқсанда «АТФ Банк-Қырғызстан» ААҚ Қырғыз Республикасының Әділет министрлігінде қайта тіркеуден өтті (тіркеу № 870-3300-АО (ИУ)). ОКПО коды 20030380.

Бүгінде «АТФ Банк» АҚ акцияларының мажоритарлық пакетін Кредитанштальт Австрия Банкі (ВА-СА), ЮниКредит (UniCredit Group) бөлімшесі иемденгеннен кейін Банк автоматты түрде ЮниКредит Групп топ мүшесі статусына ие болды.

«АТФ Банк-Қырғызстан» ААҚ Қырғыз Республикасының әмбебаб коммерциялық банкі және Қырғызстан банк жүйесі көшбасшыларының бірі.
17 жыл жұмыс барысында банк өз клиенттері мен акционерлерінің мүдделерін ескеретін сенімді серіктес абыройына ие болды.

«АТФ Банк-Қырғызстан» ААҚ 2009 жылдың 1 сәуіріне қарай Қырғыз Республикасының банк саласында жетекші орынға ие және негізгі көрсеткіштер бойынша үздік үштікке кіреді:

- активтер бойынша екінші орын, нарық үлесі 10,8%;

- несиелік портфель көлемі бойынша – бірінші орын, нарық үлесі 18,6%;

- жиынтық капитал бойынша – үшінші орын, нарық үлесі 9,5%.

01.01.2009 жылға қарай қаржылық көрсеткіштер бойынша Банктің таза табысы 2003 жылғы көрсеткіштермен салыстырғанда 12,5 есеге артық, бұған себеп несие портфелінің 22 есеге және клиентік базаның 3,5 есеге өсуі. Жоғарыда көрсетілген қаржылық нәтижелер Банктің тұрақты және динамикалық дамуын сипаттайды.

*Рұқсат етілген банкілік операциялар тізімі:*

1. Салымшымен депозиттер тарту;

2. Қарыз алушымен келісілген шарттар негізінде өз атынан меншікті немесе тартылған қаражаттарды орналастыру;

3. Азаматтар және заңды тұлғаларға шоттар ашу және жүргізу;

4. Өз бетімен корреспонденттік қатынастар орнату;

5. Клиенттердің тапсырмасымен есеп-қисаптарды 5. жүзеге асыру және банкілердің - тілшілердің және олардың касса қызмет етуі ;

6. несиелік және төлем карточкаларын қоса алғанда төлем құжаттарын (чектер, аккредитивтер, вексель және басқа құжаттар) шығару, сатып алу, ақы төлеу, қабылдау, 
сақтау және растау;

7. Қарыз міндеттемелерін сатып алу және сату (факторинг) мен қарапайым және аударма вексельдерді есепке алу (форфейтинг);

8. Қарыздық құнды қағаздар беру (депозиттық сертификаттар, облигациялар, қарапайым вексельдер);

9. Банкілік кепілдіктерді жүзеге асыру .

10. Қолдағы және қолма-қол ақшасыз шетел валютасын сатып алу және сату;

11. Туынды қаржы құралдарымен операцияларды жүзеге асыру (дериватив).

*2011 жылға дейінгі «АТФ Банк-Қырғызстан» ААҚ стратегиялық мақсаттары:*

1. 11,5% аса нарықтық үлеспен Қырғызстанның ең ірі банкі позицияларын сақтау;

2. Операциялар табыстылығының жоғары дәрежесін сақтау (ROE –12,6 % аса, ROA – 3,2% аса);

3. белсенді түрде кеңейту;

4. Халықаралық қаржы институттарымен қарым-қатынастарды белсенді түрде дамыту.

«АТФ Банк-Қырғызстан» ААҚ халықаралық стандарттарға сай жоғары дәрежедегі банкілік қызметтердің кең спектрін ұсынады.

Банктің табысты жұмысының критерийлері – өспелі қаржылық көрсеткіштер, активтер көлемі, заманауи банкілік технологиялардың болуы, өнімдер мен қызметтердің тұрақты түрде жаңартылуы, үйлесімді басқару жүйесі, филиалдық желі жұмысының тиімділігі, сонымен қатар клиентік базаның толассыз артуы.

Ең жаңа банкілік технологияларды қолдану, бәсеке қабілетті тарифтер енгізу арқылы жекелеген қарым-қатынас және Клиенттерге қызмет көрсету сапасын арттыру мәселелеріне ерекше көңіл бөлінеді. Жоғары мамандандырылған қызметкерлер сенімділік және өтемпаздық талаптарына жауап беретін әртүрлі қаржы құралдарына банк қаражатын пайдалы және қауіпсіз инвестицялауды қамтамасыз етеді.

Бүгінде Қырғызстанның ірі қалаларында Банк өкілдіктері жұмыс істейді: Бішкек, Ош, Жалалабат, Қаракөл, Балыкчи, Талас, Карабалта, Токмок, Чолпоната, Нарын.

Басқарма Төрағасы - Капышев Бейбут Сапаргалиевич,

Басқарма Төрағасының Бірінші Орынбасары – Калимова Алия Толюгеновна орынбасары,

Басқарушы директор , Басқарма мүшесі – Ким Александр Дмитрийұлы,

Басқарушы директор , Басқарма мүшесі – Майкенов Ерлан Турсынович,

Басқарушы директор , Басқарма мүшесі – Дыйканов Рустам Анатаевич,

Басқарушы директор , Басқарма мүшесі – Курманбеков Бакыт Джанышбекович,

Бас бухгалтер – Дюлькеева Ирина Анатольевна.

Дереккөздер
-----------

1. ↑  АТФБанк. *Вся информация о банке АТФБанк*
2. ↑  Bond price information on *ATF Capital BV* 10% 10/11/2016 eurodollar bonds (ISIN XS0274618247).  (ағыл.)  (Тексерілді 27 маусымның 2011)
3. ↑  Bond price information on *ATFBank JSC* 9.25% 12/04/2012 eurodollar bonds (ISIN XS0217138139).  (ағыл.)  (Тексерілді 27 маусымның 2011)
4. 1 2 3 4 5  Консолидированная финансовая отчётность за год, закончившийся 31 желтоқсан 2011 г. и отчёт независимых аудиторов (KASE), стр. 5—7, 13.  (орыс.)  (Тексерілді 11 мамырдың 2012)